  Майя Бывальцева 16-тӥ инвожое Якшур-Бӧдья ёросысь Пушкар гуртын выльдэм Ивортодэтъя но лулчеберетъя центрез усьтӥзы. Со сярысь элькунысь лулчеберетъя министр Владимир Соловьёв «ВКонтакте» мерлыко вотэсысь бамаз ивортӥз. Юрт шӧдскымон воштӥськиз. «Единая Россия» партилэн «Культура малой Родины» ӵектосэз улсын 374 квадрат метр быдӟа липет выльдэмын – шиферез профнастиллы воштӥзы но 44 квадрат метр фронтонъёсты выльдӥзы. Юртын 11 пластик укноос но куинь ӧсъёс пуктэмын. Веранда выльдэмын – 70 квадрат метр борддоръёс воштэмын, куать пластик укноос но кык пырон ӧсъёс пуктэмын Владимир Соловьёв, Удмуртиысь лулчеберетъя министрУжъёс оглом 545 сюрс 608 манет тыр усизы. Озьы ик тупатъяны ужъёслы 94 сюрс манет Якшур-Бӧдьяысь Ивортодэтъя но лулчеберетъя центр висъяз. Пушкарысь гурт центр, кытчы клуб но лыдӟиськонни интыяськемын, 2004-тӥ арын азьвыл нылпи садлэн юртаз ужаны кутскиз. Со дырысен рос-прос тупатъян ужъёс ӧй вал. Выльдэм лулчеберет центр Пушкарын улӥсьёслы туж умой кузьым луиз – таяз арын гуртлы 150 ар тырме. Тодэ вайытом, куартолэзе Уваын «Культура малой Родины» ӵектос улсын тупатъям лулчеберет юртэз усьтӥзы. Тегъёс: Лулчеберет Удмуртия тупатъянужъёс лэсьтськон Якшур-Бӧдья 100ар  